作者：张元干
词牌/韵律：永遇乐

paragraphs: 飞观横空，众山绕甸，江面相照。
曲槛披风，虚檐挂月，据尽登临要。
有时巾屦，访公良夜，坐我半天林杪。
揽浮丘、飘飘衣袂，相与似游蓬岛。
主人胜度，文章英妙，合住北扉西沼。
何事十年，风洒露沐，不厌江山好。
曲屏端有，吹箫人在，同倚暮云清晓。
乘除了、人间宠辱，付之一笑。